OpenLLM-France/wikimedia huggingface dataset:
# Cria d'animals

La cria d'animals és una branca de la ciència animal que es dedica a l'avaluació, principalment per mitjà de la millor predicció lineal no esbiaixada, del valor genètic anomenat valor estimat de cria, EBV, del bestiar domèstic. La selecció d'animals per la cria amb un EBV superior en ritme de creixement, la producció d'ous, carn, llet o llana, o amb altres trets desitjables, ha revolucionat la producció agrícola de bestiar arreu del món. La teoria científica de la cria d'animals incorpora la genètica de poblacions, la genètica quantitativa i l'estadística, i es basa en el treball pioner de Sewall Wright, Jay Lush, i Charles Henderson.

## Estoc de cria

L'estoc de cria és un grup d'animals utilitzats per al propòsit de la cria planificada. Es busquen amb unes determinades característiques, com que siguin animals de pura raça animals, o que es puguin creuar amb altres espècies per a tenir certes capacitats superiors. Per exemple el porc de cria "ha d'estar en bon estat, créixer ràpid, ser musculós, prim i tenir eficiència reproductiva". La selecció subjectiva de reproductors en cavalls generat races de cavalls amb diversos comportaments.

## Cria de pura raça

L'aparellament d'animals de la mateixa raça s'anomena cria de pura raça. Enfront de la pràctica dels animals d'aparellament de diferents races, la cria de raça pura té com a objectiu establir i mantenir els trets estables, que els animals passaran a la següent generació. És "la cria dels millors per als millors", que empra un cert grau d'endogàmia i la selecció de qualitats "superiors" en una determinada línia de sang. Alguns d'aquests animals es poden registrar com animals de pura raça per a garantir que s'ha mantingut un determinat quadre genealògic.

## Vegeu també

* Selecció artificial

## Referències

* ↑ Oklahoma Cooperative Extension Service, Division of Agricultural Sciences and Natural Resources. «Selection of Swine Breeding Stock». Arxivat de l'original el 2011-09-29. [Consulta: 19 agost 2014].
* ↑ James Warren Evans. Horse breeding and management. Elsevier Health Science, 1992. ISBN 978-0-444-88282-0.
# Enric Adams

Enric Adams (castellà: Enrique Adams) (Barcelona, 2 de novembre de 1873 - segle XX) fou un mim català.
Fill de pare maonès i mare catalana, devia el seu cognom a un avi nord-americà. Encara que les seves primeres inquietuds artístiques el portaven pel camí de la pintura com a retratista, a Tolosa de Llenguadoc (ciutat on el seu pare tenia un negoci de vins) va estudiar mim i va actuar en diverses companyies d'afeccionats. El 1892 es va incorporar a la companyia dels germans Ibáñez, amb qui va estrenar les pantomimes El maestro de armas i Vida y viajes de Cristóbal Colón amb motiu del IV Centenari del descobriment d'Amèrica.
Entre 1893 i 1900 es va consolidar com un dels mims més valorats del moment. Va iniciar llavors una llarga gira per tot Europa, i va actuar a Londres, Liverpool, Estrasburg, Múnic, Berlín, Ginebra, Moscou, Roma, Milà, etc. A París va col·laborar assíduament com a professor al Conservatori Popular de Mimí Pinson per a joves obreres parisenques, acabat de crear, on es donaven classes de declamació, ball, òpera i pantomima.
A partir de 1912 va actuar esporàdicament a Barcelona, amb obres escrites per autors francesos, entre ells Catulle Mendès. A l'agost d'aquest mateix any va reaparèixer en el Teatre Soriano amb cinc funcions, presentant el drama en mim Cor d'Apache, obra que va formar part del repertori que va presentar en la seva última actuació al Paral·lel al juny de 1919.
Va ser un dels mims més valorats pels autors de l'època a l'estranger.

## Referències

* ↑ Cunill Canals, Josep. Gran Teatro Español (1892-1935): història del primer teatre del Paral·lel. Barcelona: Fundació Imprimatur., 2011, p. 47. ISBN 978-84-937886-7-4 [Consulta: 19 abril 2020].
* ↑ «El Pierrot Enric Adams». El Teatre Català, 24, 10-08-1912, pàg. 8-12 [Consulta: 19 abril 2020].
* ↑ Molner, Eduard; Albertí, Xavier. Carrer i escena: el Paral·lel 1892-1939. Barcelona: Viena Edicions, 2012, p. 20. ISBN 978-84-8330-707-6 [Consulta: 19 abril 2020].
# José María Cano Navarro

José María Cano Navarro (Mataró, 18 de febrer de 1969) és un polític català.
Va ser regidor per Ciutadans a Premià de Mar des del 2015 i membre del consell comarcal del Maresme des del mateix any.
A les eleccions al Parlament de Catalunya de 2017 fou elegit diputat per Ciutadans, sent la llista més votada.

## Referències

* ↑ http://www.premiademar.cat, Ajuntament de Premià de Mar -. «José Maria Cano Navarro (C's) 2015-2019». [Consulta: 25 desembre 2017].
* ↑ http://www.ccmaresme.cat, Consell Comarcal del Maresme -. «Composició política del Consell Comarcal del Maresme 2015-2019». Arxivat de l'original el 2017-12-26. [Consulta: 25 desembre 2017].
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 25 desembre 2017].
# Cria de marsupial

Les cries de marsupial són les que neixen menys desenvolupades de tots els mamífers. Els marsupials tenen un període de gestació extremament curt i la cria neix en un estat fetal. El nounat, cec, calb i de la mida d'una gominola, s'arrossega pel pelatge de la seva mare fins a arribar a la butxaca (anomenada marsupi), on s'arrapa a una mamella per nodrir-se. No tornarà a sortir en uns quants mesos, temps durant el qual es va desenvolupant. Després d'aquest període, la cria comença a passar estones cada vegada més llargues fora de la butxaca, pastant i aprenent tècniques de supervivència. Tanmateix, les cries tornen al marsupi per dormir o si detecten un perill.
En algunes espècies, les cries romanen al marsupi fins a un any, o fins al naixement de la pròxima cria.
# FreeMind

FreeMind és un programari que permet l'elaboració de mapes mentals (o mapes conceptuals). És útil en l'anàlisi i per a recopilar informació o idees generades en reunions.
És una alternativa lliure a l'aplicació MindManager, de l'empresa MindJet.
Amb FreeMind és possible generar mapes mentals i publicar-los a Internet com a pàgines html, Java o inserir-los a wikis com Dokuwiki o Mediawiki mitjançant la configuració d'un connector.

## Referències

* ↑ Connector Freemind per al Dokuwiki
* ↑ Connector Freemind per al Mediawiki

## Enllaços externs

* Pàgina de FreeMind
# Denominació d'Origen O Ribeiro

La Denominació d'Origen O Ribeiro és una de les cinc denominacions d'origen vinícoles de Galícia, creada l'any 1932.
S'estén per la zona nord-oest de la província d'Ourense, a la confluència de les valls dels rius Miño, Avia i Arnoia. Té una extensió d'unes 2.800 hectàrees dels municipis d'A Arnoia, Beade, Boborás, Carballeda de Avia, O Carballiño, Castrelo de Miño, Cenlle, Cortegada, Leiro, Ourense, Punxín, Ribadavia, San Amaro i Toén. Les vinyes es troben a altituds d'entre 75 i 400 metres, en valls i pendents acusats salvats per terrasses anomenades socalcos o bocaribeiras, seguint les corbes de nivell.

## Vegeu també

* Llista de vins d'Espanya
* Comarca d'O Ribeiro

## Enllaços externs

* Lloc web oficial (gallec) (castellà)
# Escola Gavina

L'escola Gavina és una escola cooperativa de Picanya (Horta Sud, País Valencià), fundada el 1975, que fou pionera en l'ensenyament en valencià.
Des dels seus inicis, s'ha definit com a valenciana, co-educadora, plural i laica, i fa èmfasi en la cooperació entre família i escola, a més de donar a l'alumne participació en el seu propi ensenyament. Actualment és una escola concertada. Disposa d'un edifici per l'Educació Primària i un per l'Educació Secundària Obligatòria, situats a l'horta del terme municipal de Picanya, concretament al camí Partida de la Martina. Publica periòdicament la revista Martinanews (Premi Baldiri i Reixac).

## Referències

* ↑ Exigen subvenciones para las escuelas nacionalistas valencianas notícia a El País del 9 de març de 1979 (castellà)
* ↑ Trenta anys d'ensenyament en valencià a La Comarcal Arxivat 2016-03-03 a Wayback Machine. al web de FEVECTA

## Enllaços externs

* Escola Gavina - Lloc web oficial
# José María Calviño Iglesias

José María Calviño Iglesias (Lalín, 28 d'octubre de 1943) és un advocat espanyol.

## Biografia

Doctor en Dret, va exercir l'advocacia en els Il·lustres Col·legis de Madrid, La Corunya, València i Huelva. La seva activitat laboral el portà a prendre contacte amb els mitjans de comunicació i ha estat vinculat a TVE des de 1970. Més endavant, li correspongué representar Radiotelevisió Espanyola en la comissió jurídica de la Unió Europea de Radiodifusió. Paral·lelament fou designat membre del Subcomitè de Mitjans de Comunicació del Consell d'Europa.
El 1980 les Corts Generals el designaren, a proposta del grup socialista, vocal del Consell d'Administració de RTVE i després de la victòria del Partit Socialista Obrer Espanyol a les eleccions generals de 1982, el primer Govern de Felipe González el nomenà director de RTVE.

### Director general de RTVE

El seu mandat al capdavant de la ràdio i televisió públiques a Espanya es va perllongar fins a 1986 i no va estar exempt de crítiques, polèmiques i acusacions de manipulació partidista.
Era totalment contrari a la creació de TV3. El seu model de televisió per a Catalunya era complementaria y antropológica, i esperava que no es fundés fins "al cap de molts anys".
Va pretendre renovar per complet la imatge i esperit de la televisió a Espanya. D'aquesta època daten programes innovadors i avantguardistes com ara La bola de cristal, Si yo fuera presidente o La edad de oro que aspiraven a la implantació d'un model de TV pública de qualitat. Això, però, no va impedir que els horaris privilegiats els ocupessin sèries nord-americanes com Dinastia o Falcon Crest.
Quant a la seva política informativa, va nomenar José Luis Balbín com a Cap dels Serveis Informatius. No obstant això, posteriors desavinences entre tots dos van provocar la seva destitució i la retirada del programa La Clave. Va ser substituït primer per Enrique Vázquez i després per Enric Sopena.
Durant el mandat de Calviño, també es van destituir altres rostres clàssics de la informació a TVE, com Paloma Gómez Borrero. Alhora, va incorporar a una nova generació de periodistes, abanderada per Paco Lobatón, Concha García Campoy i Ángeles Caso, que van renovar la imatge dels Telediarios.
Després de les eleccions de 1986, Calviño va ser rellevat en el seu lloc per Pilar Miró. Amb posterioritat s'ha dedicat a l'exercici de l'advocacia, a més d'impulsar un intent de TV per satèl·lit (Canal 10) i participà el 1995 en tertúlies polítiques de RNE.

### Vida personal

La seva filla és Nadia Calviño, actual ministra d'Economia i Empresa del Govern d'Espanya.

## Referències

* ↑ «Critican las opiniones de Calviño sobre la televisión catalana». El País, 13-02-1983.
* ↑ Nadia Calviño: de Bruselas a Madrid para ser la nueva ministra de Economía
# Coregonus baunti

Coregonus baunti és una espècie de peix de la família dels salmònids i de l'ordre dels salmoniformes que es troba a Rússia.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* 1 2 BioLib (anglès)
* ↑ FishBase (anglès)

## Enllaços externs

* «Coregonus baunti». Catalogue of Life. (anglès) (anglès)
# Futbol a Jamaica

El futbol és un dels esports més populars a Jamaica, juntament amb el criquet i l'atletisme.

## Història

Va ser introduït pels britànics a l'illa a finals de segle xix. L'any 1893 fou fundat el primer club, que també practicava el criquet. La Federació Jamaicana de Futbol és l'òrgan rector, i fou fundada el 1910.
El primer gran èxit del futbol jamaicà fou la classificació per a la Copa del Món de futbol de 1998 a França.

## Competicions

* Lligues:
** Jamaican National Premier League (primera categoria)
** KSAFA Super League (segona categoria)
** South Central Confederation Super League (segona categoria)
** Eastern Confederation Super League (segona categoria)
** Western Confederation Super League (segona categoria)
* Copa jamaicana de futbol

## Principals clubs

Clubs amb més campionats nacionals a 2019.
* Portmore United FC
* Arnett Gardens FC
* Tivoli Gardens FC
* Santos FC
* Harbour View FC
* Montego Bay United FC
* Boys' Town FC
* Reno FC
* Waterhouse FC
* Violet Kickers FC
* Wadadah FC
* Cavalier FC

## Jugadors destacats

Fonts:
Des de 1950
* Lindy Delapenha
Des de 1970
* Allan Cole
Des de 1980
* Anthony Corbett
* Robbie Earle
Des de 1990
* Warren Barrett
* Walter Boyd
* Marcus Gayle
* Paul Hall
* Darryl Powell
* Fitzroy Simpson
* Frank Sinclair
* Theodore Whitmore
Des de 2000
* Deon Burton
* Claude Davis
* Ricardo Fuller
* Ricardo Gardner
* Donovan Ricketts
Des de 2010
* Adrian Mariappa
* Wes Morgan

## Principals estadis

| # | Estadi | Seu | Capacitat |
| 1 | Independence Park | Kingston | 35.000 |
| 2 | Trelawny Stadium | Trelawny | 25.000 |
| 3 | Sabina Park | Kingston | 15.600 |

## Vegeu també

* Federació Jamaicana de Futbol
* Selecció de futbol de Jamaica

## Referències

* ↑ «Jamaica's massive football task - Editorial». Jamaica Observer. Arxivat de l'original el 22 d’agost 2021. [Consulta: 11 novembre 2014].
* ↑ «& Sport | World Cup 98 | Features | Jamaica - background». BBC News, 03-05-1998. [Consulta: 22 agost 2012].
* ↑ «BBC SPORT | Football | World Cup 2006 | World Cup history - France 1998». BBC News, 04-05-2006. [Consulta: 22 agost 2012].
* ↑ «& Sport | World Cup 98 | Jamaica». BBC News. [Consulta: 22 agost 2012].
* ↑ «CNN/SI - World Cup France '98 - 2-1 victory over Japan lifts the Reggae Boyz - Saturday September 19, 1998 03:48 PM». Sportsillustrated.cnn.com, 19-09-1998. Arxivat de l'original el 2006-05-09. [Consulta: 22 agost 2012].
* ↑ «Jamaica - List of Champions». RSSSF. [Consulta: 9 febrer 2019].
* ↑ «Jamaica All Stars». pesmitidelcalcio.com. [Consulta: 9 febrer 2018].
* ↑ «Caribbean Countries Greatest All-Time Team». soccerfootballwhatever.blogspot.com. [Consulta: 9 febrer 2018].
# Daniltxénkovo

Daniltxénkovo (en rus: Данильченково) és un poble del krai de Primórie, a l'Extrem Orient de Rússia, que en el cens del 2010 tenia 176 habitants. Es troba al districte rural de Làzovski.

## Referències

* ↑ Информация об образовании и развитии населенных пунктов Лазовского района, сохранившихся в настоящее время Arxivat 2011-03-07 a Wayback Machine.
# I Promise

«I Promise» és una cançó de la banda de rock britànica Radiohead, publicada en format de descàrrega digital el 2 de juny de 2017 com a primer senzill del rellançament de l'àlbum OK Computer, anomenat OK Computer OKNOTOK 1997 2017.

## Història

Radiohead va interpretar «I Promise» per primer cop el 27 de març de 1996 al The Fillmore de San Francisco, i ho van fer en diversos concerts de la gira que van fer conjuntament amb Alanis Morissette. Van enregistrar la cançó durant les sessions de gravació de l'àlbum OK Computer (1997), però no la van considerar prou sòlida per incloure-la en l'àlbum. Ja no la van interpretar en més concert durant dues dècades i van anar declinant incloure-la en successius treballs. El 20è aniversari del llançament de OK Computer va representar una bona oportunitat per mostrar les cançons que s'havien quedat pel camí, i van decidir rellançar l'àlbum incloent tres cançons inèdites, entre les quals s'hi trobava «I Promise». El mateix dia que van reestrenar la cançó en directe, van penjar la cançó al seu lloc web per ser descarregada junt a un videoclip. Radiohead va tornar a interpretar la cançó en directe després de 21 anys de silenci, on Yorke va explicar al públic que havia estat un error enterrar aquesta cançó durant anys i no haver-la publicat fins ara pensant que no era prou bona.
El videoclip del tema fou dirigit per Michal Marczak, que prèviament havia dirigit un vídeo per A Moon Shaped Pool, l'anterior àlbum d'estudi de la banda.

## Referències

* ↑ Milton, Jamie. «A guide to the unreleased tracks on Radiohead's ‘OK Computer’ reissue» (en anglès). NME, 03-05-2017. [Consulta: 10 juliol 2017].
* ↑ Hogan, Marc. «Radiohead > “I Promise”» (en anglès). Pitchfork, 02-06-2017. [Consulta: 10 juliol 2017].
* ↑ Strauss, Matthew. «Radiohead Announce New OK Computer Reissue Featuring 3 Unreleased Tracks» (en anglès). Pitchfork, 02-05-2017. [Consulta: 10 juliol 2017].
* ↑ Legaspi, Althea. «Hear Radiohead's Previously Unreleased Song 'I Promise'» (en anglès). Rolling Stone, 01-06-2017. [Consulta: 10 juliol 2017].
* ↑ Yoo, Noah. «Watch Radiohead Play “I Promise” for First Time in 21 Years» (en anglès). Pitchfork, 07-06-2017. [Consulta: 24 setembre 2018].
* ↑ Geslani, Michelle. «Radiohead premiere video for OK Computer rarity “I Promise”» (en anglès). ConsequenceOfSound.net, 02-06-2017. [Consulta: 13 juliol 2017].
# Epitròclea

L'epitròclea (o, més rarament anomenat, per influença de la bibliografia anglesa, com epicòndil medial de l'húmer) és una apòfisi de l'húmer, en la part superior i medial del colze. És més gran i més prominent que l'epicòndil i es dirigeix una mica més posteriorment a la posició anatòmica. En els ocells, on el braç està una mica girat en comparació amb altres tetràpodes, s'anomena epicòndil ventral de l'húmer. En anatomia comparada, s'utilitza el terme més neutre d'entepicòndil.
L'epitròclea s'uneix al lligament col·lateral cubital del colze, al pronador rodó i a un tendó comú d'origen (el tendó flexor comú, on s'insereixen alguns dels músculs flexors de l'avantbraç. A més, l'epitròclea és inferior a la cresta supracondilar medial. També és proximal a la fossa de l'olècran.
L'epitròclea protegeix el nervi cubital, que discorre en un solc a la part posterior d'aquest. El nervi cubital és vulnerable perquè passa prop de la superfície al llarg de la part posterior de l'os. Colpejar la part posterior de l'epitròclea provoca una sensació de formigueig al nervi cubital; aquesta resposta es coneix com a tocar l'"os de la música". La fractura de l'epitròclea de l'húmer es pot produir quan es cau sobre una mà estesa.

## Referències

* ↑ «RodaMots - os de la música». [Consulta: 25 febrer 2024].

## Vegeu també

* Epicòndil
* Tendó flexor comú
* Epitrocleïtis
# Erich Klossowski

Erich Klossowski o Kłossowski (19 de desembre de 1875 – 23 de gener de 1949) va ser un historiador de l'art i pintor alemany i polonès-francès, ara principalment conegut com el pare de l'escriptor, filòsof, pintor i actor Pierre Klossowski i l'artista Balthus. Va nàixer a Ragnit, Alemanya.

## Treballs

* La col·lecció Cheramy; catàleg raonat precedit per estudis sobre els principals mestres de la col·lecció, per J. Meier-Graefe et E. Klossowski; il·lustrat per 127 hÚliotypie i dos fotogravats inserits. Múnic, R. Piper et Cie, 1908 (Contents Les peintres anglais et Constable, per J. Meier-Graefe.—Eugène Delacroix, per E. Klossowski.—La collection Cheramy, par J. Meier-Graefe.—Catalogue des tableaux anciens.—Catalogue des tableax de l'école anglaise.—Catalogue des tableaux de l'école française)
* Honore Daumier, Erich Klossowski, München: R. Piper, 1923
# Comissaria de Proveïments

La Comissaria de Proveïments (Comisaría de Abastecimientos) fou una creació de l'estat espanyol que sota diversos noms i rang va existir del 1917 al 1920.
Per assegurar el proveïment d'aliments i matèries primeres i evitar l'aixecament abusiu dels preus, el govern d'Eduard Dato va crear el 3 d'octubre de 1917 la Comissaria General de Proveïments amb totes les funcions en la matèria, dependents de Foment, Hisenda o Governació. El 3 de setembre de 1918 fou transformada en Ministeri de Proveïments que fou suprimit el 8 de maig de 1920, però la comissaria fou restaurada el mateix dia per ser abolida l'11 de setembre del mateix any.
El 11 de julio de 1924 es va crear una Delegació General de Proveïments (Delegación General de Abastos) per reial Decret (dins el Ministeri de Governació), i el 28 de febrer de 1928 es va convertir en una Direcció General del ministeri de governació per Reial Decret-Llei.
Una Comisaria general de abastecimientos y transportes amb la mateixa missióva tornar a existir com a Direcció General per decret del 18 febrer de 1938 de la vicepresidència del colpistes franquistes confirmada per la llei del 10 de març de 1939, dins el ministeri de la Indústria i del Comerç. Mitjançant delegacions provincials havien d'inventariar la producció i organitzar-ne la redistribució.

## Referències

* ↑ de Urquijo y Goitia, José Ramón. Gobiernos y ministros españoles en la Edad Contemporánea (en castellà). 2a ed. corregida y aumentada. Madrid: Editorial CSIC, 2008, p. 780. ISBN 978-84-00-09085-2.
* ↑ Virgós Ortíz, Miguel «La Comisaria General de Abastecimientos». Revista de la Universidad de Oviedo, 1946, pàg. 147-148.
* ↑ «Delegación Provincial de Abastecimientos y Transportes» (en castellà). Archivo Histórico Nacional. [Consulta: 6 maig 2020].
# Josep Ignasi Ametller

Josep Ignasi Ametller (les Borges del Camp, 20 de juliol de 1930) va ser un ciclista català que va córrer professionalment entre 1954 i 1961.

## Palmarès

* 1956
** Vencedor de 2 etapes a la Volta a Llevant
** 1r a Mora d'Ebre
* 1958
** 1r a Tarragona
* 1959
** 1r a Tortosa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Coregonus bavaricus

Coregonus bavaricus és una espècie de peix de la família dels salmònids i de l'ordre dels salmoniformes que es troba a Europa: llac Ammersee (Alemanya).

## Referències

* ↑ BioLib (anglès)
* ↑ FishBase (anglès)

## Enllaços externs

* «Coregonus bavaricus». Catalogue of Life. (anglès) (anglès)